《梅梦》
清代·蔡见先

自别逋仙梦已孤，横斜栏外倩谁扶。春风无力低笼纸，一幅楼东晚睡图。

扶持冷梦属林逋，春去孤山一醒乎。鹤自天涯人自老，可怜无夜不西湖。

十二雕栏属曲扶，珊珊梦入小山孤。金铃声动霜禽下，春到罗浮醒到无。

作者简介：蔡见先（1855～1911），字振丰，又字启运，号应时、运时，以字行。清新竹县人。其先原籍福建同安，累世武职。蔡氏博学能文，喜兵书，好交游，时与诸名士诗文唱酬。